Verlede jaar sou Charles Darwin 100 jaar oud gewees het. Baie is oor hom geskryf, en sy lewe en sy werk is van alle kante bekyk. Daarom het ek gewonder, kan ‘n rolprent regtig iets nuuts sê, iets wat nog nie vantevore gesê is nie?
Creation is nie ‘n dokumentêre fliek of ‘n biografie oor Darwin nie. Veel eerder is dit ‘n interpretasie van twee aspekte van sy lewe: sy stryd tussen die wetenskap en geloof, en die besondere verhouding met sy dogter Annie. Annie’s Box, ‘n interpretasie van Darwin se lewe deur sy agter-agter-kleinseun, Randal Keyes, is as basis vir hierdie rolprent gebruik.
Die afloop van die geskiedenis is nie ‘n verrassing nie – almal weet dit sedert verlede jaar. Emma, alhoewel sy nie saamstem met wat Charles doen nie, bly lief vir hom en lojaal tot die bitter einde.